
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Lučenec 13C/44/2024 6624203296 16. 10. 2024 JUDr. Ján Šulaj ECLI:SK:OSLC:2024:6624203296.6
Uznesenie Okresný súd Lučenec v spore žalobkyne: A. B., narodená XX.XX.XXXX, trvale bytom C. XXX/X, XXX XX D., štátna občianka SR, zastúpenej: Mgr. Jozef Mochnacký, advokát so sídlom T. G. Masaryka 14/ A, 984 01 Lučenec, IČO: 42 002 443 proti žalovaným: 1/ E. F., narodený XX.XX.XXXX, trvale bytom G. XXX/X, XXX XX D., štátny občan SR a 2/ G. H., narodená XX.XX.XXXX, trvale bytom I. X, XXX XX D. E., štátna občianka SR, zastúpená: JUDr. Ing. Lucia Lalíková Tadlánková, advokátka, IČO: 51 858 967, so sídlom Vavrinecká 20, 831 52 Bratislava, o zrušenie podielového spoluvlastníctva nehnuteľností a ich vysporiadania, o späťvzatí žaloby, takto rozhodol: I. Konanie z a s t a v u j e . II. Žiadna zo strán n e m á n á r o k na náhradu trov konania. odôvodnenie: 1. Dňa 02.07.2024 bola Okresnému súdu Lučenec (ďalej len „súd prvej inštancie“ alebo „súd“) doručená žaloba o zrušenie podielového spoluvlastníctva. 2. Podaním zo dňa 16.10.2024vzal žalobca žalobu v celom rozsahu späť a žiadal konanie zastaviť z dôvodu, že medzi ním a žalovanými došlo k mimosúdnej dohode a zároveň uviedol, že v zmysle dohody si náhradu trov konania neuplatňuje. Následne podaním zo dňa 16.10.2024 žalovaná 2/ oznámila, že so späťvzatím žaloby súhlasí a navrhuje, aby súd žiadnej zo strán sporu nárok na náhradu trov konania nepriznal. Strany sporu predložili súdu fotokópiu Kúpnej zmluvy zo dňa 16.10.2024, ktorú medzi sebou uzatvorili a ktorej súčasťou je vyhlásenie, že žalovaní 1/ a 2/ so späťvzatím žaloby vedenej pod sp.zn. 13C/44/2024 súhlasia a navrhujú, aby súd žiadnej zo strán sporu nárok na náhradu trov konania nepriznal. 3. Podľa § 144 zák. č. 160/2015 Z. z. Civilný sporový poriadok (ďalej len "CSP") žalobca môže vziať žalobu späť. 4. Podľa § 145 ods. 1 CSP ak je žaloba vzatá späť celkom, súd konanie zastaví. 5. V zmysle § 146 CSP súd konanie nezastaví, ak žalovaný so späťvzatím žaloby z vážnych dôvodov nesúhlasí. Na nesúhlas žalovaného so späťvzatím žaloby sa neprihliada, ak dôjde k späťvzatiu žaloby skôr, než sa začalo predbežné prejednanie sporu podľa § 168 alebo pojednávanie. Súhlas žalovaného je potrebný vždy, ak určitý spôsob usporiadania vzťahu medzi stranami vyplýva z osobitného predpisu. 6. Nakoľko žalobca vzal žalobu späť pred začatím pojednávania, a to celkom a žalovaní so späťvzatím žaloby súhlasili, boli v danej veci splnené zákonom stanovené podmienky pre zastavenie konania, a preto súd rozhodol v zmysle § 145 ods. 1 CSP a konanie zastavil.
7. Podľa § 262 ods. 1 CSP, o nároku na náhradu trov konania rozhodne aj bez návrhu súd v rozhodnutí, ktorým sa konanie končí. 8. Podľa § 256 ods. 1 CSP ak strana procesne zavinila zastavenie konania, súd prizná náhradu trov konania protistrane. 9. Podľa § 257 CSP výnimočne súd neprizná náhradu trov konania, ak existujú dôvody hodné osobitného zreteľa. 10. Ak dôjde k zastaveniu sporového konania v dôsledku späťvzatia žaloby, súd je pri rozhodovaní o trovách konania povinný skúmať procesnú zodpovednosť na zastavení konania pri oboch procesných stranách, teda aj na strane žalobcu, aj na strane žalovaného. Nakoľko na zastavení konania majú v prípade uzavretia mimosúdnej dohody procesné zavinenie obe strany sporu, pričom sa dohodli, že žiadna z nich si náhradu trov konania nežiada priznať, súd v zmysle § 257 CSP žiadnej zo strán nárok na náhradu trov konania nepriznal. Poučenie: Proti tomuto rozhodnutiu je prípustné odvolanie, ktoré sa podáva v lehote 15 dní odo dňa doručenia, prostredníctvom Okresného súdu Lučenec, Dr. Herza 14, 984 37 Lučenec na Krajský súd Banská Bystrica, a to písomne. Podľa § 363 CSP v odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Odvolanie je potrebné predložiť s potrebným počtom rovnopisov a s prílohami tak, aby jeden rovnopis zostal na súde, a aby každý účastník dostal jeden rovnopis odvolania. Ak účastník nepredloží potrebný počet rovnopisov a príloh, súd vyhotoví kópie na jeho trovy.

